Apríl 2005

Úmrtia 
 1. apríl – Ján Milan Dubovský, slovenský archivár a historik (* 1933)
 2. apríl – Ján Pavol II., 264. pápež (* 1920)
 5. apríl – Saul Bellow, americký spisovateľ (* 1915)
 6. apríl – Rainier III., monacké knieža (* 1923)
 8. apríl – Stano Radič, známy slovenský scenárista, moderátor a kabaretiér, manžel Ivety Radičovej (* 1955)
 9. apríl – Anton Hajduk, slovenský astronóm, prvý rektor obnovenej Trnavskej univerzity (* 1933)
 14. apríl – Saunders Mac Lane, americký matematik, ktorý spolu so Samuelom Eilenbergom sformuloval teóriu kategórií (* 1909)
 20. apríl – Dušan Machovec, český filozof, špecialista na dejiny antickej filozofie, pedagóg a hudobník (* 1929)
 24. apríl – Ezer Weizman, izraelský prezident (* 1924)
 26. apríl – Augusto Roa Bastos, paraguajský spisovateľ (* 1917)
 26. apríl – Josef Nesvadba, český spisovateľ sci-fi, psychiater (* 1926)
 26. apríl – Maria Schellová, rakúska herečka (* 1926)
 27. apríl – Marian Sawa, poľský skladateľ, organista, muzikológ a pedagóg (* 1937)

 1. apríl 
 Zdravotný stav pápeža Jána Pavla II. sa v noci na dnes výrazne zhoršil v dôsledku zápalu močových ciest. Pápež trpel vysokými horúčkami a zlyháva mu srdce. Po celom svete sa v kostoloch zhromaždili katolíci a kresťania iných vyznaní k modlitbám za Jána Pavla II. Tisíce ľudí sa zišli tiež na Svätopeterskom námestí v Ríme.
 Menšinová česká vláda premiéra Stanislava Grossa dnes v Poslaneckej snemovni úspešne prežila hlasovanie o vyslovení nedôvery. SME
 Nepálska vláda dnes ukončila domáce väzenie popredného politika Giriju Prasada Koiralu a prepustila na slobodu najmenej 257 ďalších osôb, zadržaných po tom, ako minulý mesiac prevzal moc kráľ Gjanéndra. SME

 2. apríl 
 Samit prezidentov Vyšehradskej štvorky poľská strana v dôsledku ťažkej choroby pápeža Jána Pavla II. zrušila. SME
 Pápež Ján Pavol II. o 21:37 SELČ zomrel.

 3. apríl 
 Za predsedu irackého parlamentu bol zvolený sunnita Hášim Hasaní, ktorý v dočasnej vláde dosadenej USA zastával post ministra priemyslu a nerastných surovín. Sunniti majú v parlamente len 17 mandátov, pretože voľby, ktoré prebehli 31. januára, väčšinou bojkotovali.
 Kirgizský prezident Askar Akajev, ktorý po prevrate z 24. marca získal politický azyl v Rusku, podpísal v Moskve dokument o svojej demisii. Urobil tak na základe vyjednávania s delegáciou kirgizského parlamentu.

 4. apríl 
 Srbská pravoslávna cirkev dnes zaslala kondolencie k úmrtiu pápeža Jána Pavla II. SME

 5. apríl 
 Pápež Ján Pavol II. včera absolvoval poslednú cestu. Jeho telo preniesli cez zaplnené Námestie svätého Petra z Apoštolského paláca do Baziliky svätého Petra. Bronzovú bránu, hlavný vchod do chrámu, potiahli látkou fialovej pašiovej farby. SME

 6. apríl 
 Iracké národné zhromaždenie zvolilo Džalála Talabáního za prezidenta Iraku. SME
 Monacké knieža Rainier III. zomrelo vo veku 81 rokov. V posledných dňoch mal vážne problémy s dýchaním, srdcom aj obličkami. Pravda
 Celoeurópsky problém s nadbytkom obilia pomôžu v Česku riešiť elektrárne. Podľa českých Hospodárskych novín Spoločnosť ČEZ vykúpi tony obilia od roľníkov a použije ho ako palivo. SME
 V piatok 8. apríla bude prvé zatmenie Slnka v tomto roku. Prvé zatmenie Slnka v roku 2005 bude neobvyklé, lebo pôjde o zmiešané prstencovo-úplné zatmenie. Pravda
 Uzavreté zasadnutie kardinálov – konkláve, ktoré v tajnej voľbe zvolí nového pápeža, sa začne v pondelok 18. apríla. Oznámil to vatikánsky tlačový tajomník Joaquín Navarro-Valls po ďalšej schôdzke kardinálov v Ríme. Pravda

 7. apríl 
 Oficiálni politickí predstavitelia aj milióny pútnikov z celého sveta sa zhromažďujú v Ríme pred piatkovým pohrebom pápeža Jána Pavla II. SME
 Posledný z troch pacientov, ktorý sa infikoval besnotou po tom, čo mu transplantovali orgány nakazenej darkyne, zomrel v noci nadnes v univerzitnej klinike v nemeckom Marburgu. SME

 8. apríl 
 Eric Rudolph, podozrivý zo spáchania bombového útoku počas olympijských hier v americkej Atlante v roku 1996, sa priznal k tomuto činu a k trom ďalším explóziám. SME

 9. apríl 
 Počet obetí stredajšej havárie amerického vrtuľníka v Afganistane sa zvýšil na 18. Stroj typu CH-47 Chinook sa zrútil počas piesočnej búrky neďaleko mesta Ghazní, 130 kilometrov južne od Kábulu. SME
 Izraelskí vojaci zastrelili dnes v pásme Gazy neďaleko vojenskej základne troch palestínskych chlapcov. SME 

 10. apríl 
 Ďalšia obeť vtáčej chrípky v Kambodži. SME
 Jednotky OSN na Haiti zabili Ravixa Remissaintheho, samovyhláseného vodcu povstalcov. SME

 11. apríl 
 Indonézsky ostrov Sumatra v noci postihlo zemetrasenie o sile 6,0 stupňa Richterovej stupnice. SME
 India a Čína sa dohodli na partnerstve za mier a prosperitu medzi oboma štátmi. SME

 12. apríl 
 Lídri troch strán bývalej českej vládnej koalície dnes rokovali o budúcej koaličnej spolupráci a novej vláde. SME

 13. apríl 
 Vo Francúzsku schválili zákon na základe ktorého môžu smrteľne chorí pacienti odmietnuť umelé predlžovanie života. SME

 14. apríl 
 Iracké krídlo teroristickej siete al-Káida sa prihlásilo k zodpovednosti za dva dnešné výbuchy v autách v blízkosti irackého ministerstva vnútra v centre Bagdadu. O život pri nich prišlo najmenej 15 ľudí. SME
 Juhoslovanský exprezident Slobodan Miloševič chce požiadať o udelenie viac času na obhajobu v procese pred haagskym tribunálom OSN. SME

 15. apríl 
 Nový riaditeľ amerického Národného úradu pre letectvo a vesmír (NASA) Michael Griffin (55) vo štvrtok oficiálne nastúpil do svojej funkcie. SME
 Na moravskom hrade Pernštejn horel depozit. Škoda na uskladnenom nábytku a ďalších zbierkach bude niekoľkomiliónová. SME

 16. apríl 
 Poľskí štátnici si dnes položením kvetinových vencov k Hrobu neznámeho vojaka vo Varšave pripomenuli 65. výročie masakry v katynskom lese, kde vojaci ruskej tajnej služby v apríli a máji roku 1940 popravili 22.000 poľských dôstojníkov, kňazov a intelektuálov. SME
 Vyše tisíc kilogramov kokaínu sa podarilo zhabať peruánskej polícii. SME

 17. apríl 
 V Česku pripravujú populárni speváci koncertné turné k 60. výročiu oslobodenia. SME

 18. apríl 
 Do Česka dnes zo Švédska priletelo prvých šesť z celkovo 14 nových lietadiel Jas-39 Gripen. SME

 19. apríl 
 Za nového pápeža bol dnes zvolený nemec Joseph Ratzinger (78). Pravda

 20. apríl 
 Pápež Benedikt XVI. slúžil svoju prvú omšu v Sixtínskej kaplnke vo Vatikáne. SME 

 21. apríl 
 Tri zo šiestich nových stíhačiek Jas-39 Gripen, ktoré v pondelok prileteli zo Švédska na vojenskú základňu v Česku, česká armáda odmietla prevziať kvôli technickým problémom so spojením a navigáciou. SME

 22. apríl 
 Za prísnych bezpečnostných opatrení začal sa dnes v Madride doteraz najväčší proces proti údajným členom teroristickej siete al-Káida v Európe. SME
 Choroba HIV/AIDS sa v Indii podľa Richarda Feachema, riaditeľ Svetového fondu na boj proti AIDS, tuberkulóze a malárii vymkla spod kontroly. SME

 23. apríl 
 Nová vláda staronového talianskeho premiéra Silvia Berlusconiho zložila dnes prísahu. SME

 24. apríl 
 Slávnostnou omšou na námestí sv. Petra vo Vatikáne sa začala dnes o 10. hodine inaugurácia nového pápeža Benedikta XVI. SME

 25. apríl 
 V západnom Japonsku vykoľajil prímestský vlak, ktorý potom nabúral do bytového domu. SME

 26. apríl 
 Medzinárodná vesmírna sonda Cassini počas blízkeho preletu okolo Saturnovho mesiaca Titan objavila v jeho hornej atmosfére zlúčeniny uhľovodíka. SME
 Kórejská ľudovodemokratická republika úspešne zastavila nedávny výskyt vtáčej chrípky v krajine. SME

 27. apríl 
 Poľský kňaz Konrad Stanislaw Hejmo, ktorý má na starosti poľských pútnikov vo Vatikáne, bol v 80. rokoch informátorom poľských tajných služieb. SME
 Vláda ČR dnes podľa očakávania rozhodla, že daň z pridanej hodnoty z darcovských SMS-správ, ktorá pripadla štátu, ministerstvo financií vráti. Na obnovu Tatier tak z Česka príde ďalších 1,6 milióna Kč. SME

 28. apríl 
 Najmenej 106 obetí na životoch si vyžiadala najvážnejšia železničná nehoda v Japonsku za vyše 40 rokov, ku ktorej došlo v pondelok na predmestí Osaky. SME

 29. apríl 
 Štyri samovražedné útoky zabili dnes ráno v Bagdade 10 irackých policajtov a príslušníkov Národnej gardy. SME

 30. apríl 
 Štyria vojaci americkej armády prišli o život a ďalší dvaja utrpeli zranenia pri výbuchu bomby nastraženej na cestnej komunikácii v severozápadnom Iraku. SME

 Udalosti v minulosti 
pozri zoznam mesiacov podľa rokov pre podrobnejší zoznam.
2005: január február marec apríl

Kategória:2005